钦定古今图书集成/明伦汇编/闺媛典/第127卷 > 宋杰俊妻朱氏〈项氏附〉
## 钦定古今图书集成/明伦汇编/闺媛典/第127卷 > 宋杰俊妻朱氏〈项氏附〉

按《处州府志》：“朱氏，宋杰俊妻。杰俊，左库人。娶朱氏，名
珮，早寡。二子长鼎，次澄。澄夭，鼎生赐宝。未几，鼎夫妇
偕亡。赐宝娶项氏，名松，赐宝亦亡。项年二十，朱曰：‘吾
年未三十而哭夫，五十而哭子，今年七十三矣，又哭
孙，何以生为’？项曰：‘儿有身四月矣，天幸赐遗腹生男，
宋氏之宗犹可延也’。后六月果生男，名天祐，未长亦”
死。利其赀者，多方说之。嫁项以死誓，乃止。人称“宋氏
两节。”